Komission kertomus neljännen AKT-EY-yleissopimuksen, sellaisena kuin se on muutettuna Mauritiuksen sopimuksella, mukaisesti perustetun vientitulojen vakauttamisjärjestelmän toiminnasta vuonna 2000 /* KOM/2001/0694 lopull. */





KOMISSION KERTOMUS neljännen AKT-EY-yleissopimuksen, sellaisena kuin se on muutettuna Mauritiuksen sopimuksella, mukaisesti perustetun vientitulojen vakauttamisjärjestelmän toiminnasta vuonna 2000 KOMISSION KERTOMUS neljännen AKT-EY-yleissopimuksen, sellaisena kuin se on muutettuna Mauritiuksen sopimuksella, mukaisesti perustetun vientitulojen vakauttamisjärjestelmän toiminnasta vuonna 2000 1. Johdanto 1. Yhteisön tukien rahoitusta ja hoitoa koskevan sisäisen sopimuksen 31 artiklan 3 kohdassa määrätään, että: Komissio laatii vuosittain jäsenvaltioille yhteenvetokertomuksen vientitulojen vakauttamisjärjestelmän toiminnasta ja AKT-valtioille siirrettyjen varojen käytöstä. 2. Tämä kertomus koskee AKT-EY-yleissopimuksen toimielinten toimintaa ja järjestelmän hallinnointia vuonna 2000, erityisesti vuodelle 1999 myönnettyjen siirtojen osalta. Vuosi 2000 oli neljännen AKT-EY-yleissopimuksen, sellaisena kuin se on Mauritiuksen sopimuksella muutettuna, mukaisesti perustetun vientitulojen vakauttamisjärjestelmän viides soveltamisvuosi. Kyse on vientitulojen vakauttamisjärjestelmän viimeisestä soveltamisvuodesta. Cotonoussa 23. kesäkuuta 2000 allekirjoitetussa AKT-EY-kumppanuussopimuksessa päätettiin korvata järjestelmä lisätuella vientitulojen vaihteluja varten. Kyseinen tuki on liitetty AKT-valtioiden maaohjelmiin. Stabex-järjestelmän tämän viimeisen soveltamisvuoden osalta siirrot on voitu kattaa kokonaan kuten edellisten soveltamisvuosien osalta toisen rahoituspöytäkirjan nojalla. 2. AKT-EY-yleissopimuksen toimielinten toiminta 3. AKT--EY-ministerineuvoston 27. heinäkuuta 2000 tekemällä päätöksellä N:o 1/2000 [1] 2 päivän elokuuta 2000 ja AKT--EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä jatkettiin muun muassa Stabex-järjestelmän osalta 31. joulukuuta 2000 asti neljännen AKT-EY-yleissopimuksen, sellaisena kuin se on Mauritiuksella 4. marraskuuta 1995 allekirjoitetulla sopimuksella muutettuna, määräysten soveltamista. [1] EYVL L 195, 1.8.2000, s. 46. 4. Tämän päätöksen pohjalta AKT-EY-suurlähettiläskomitea päätti 26. syyskuuta 2000 [2] perustaa vararahaston, josta rahoitettaisiin ennen 31. joulukuuta 2000 soveltamisvuosille 1998 ja 1999 kirjattuja Stabex-järjestelmään kuuluvia siirtopäätöksiä (168 miljoonaa euroa) ja josta maksettaisiin takaisin toisen rahoituspöytäkirjan yhteydessä jäljelle jääneet varat (72 miljoonaa euroa - yleissopimuksen 195 a artikla). Tämän ansiosta voitiin päättää joistakin siirroista, joiden ennakkoarviointi ei ollut vielä valmistunut heinäkuussa 2000, ja maksaa takaisin toisen rahoituspöytäkirjan yhteydessä jäljelle jääneet varat. Lisätietoja näiden päätösten rahoitusnäkökohdista on saatavilla tämän kertomuksen kohdasta 3 (soveltamisvuotta 1999 koskevat siirrot) ja 4 (toisen rahoituspöytäkirjan yhteydessä jäljelle jääneiden varojen maksaminen takaisin). [2] Päätös N:o 3/2000, EYVL L 303, 2.12.2000, s. 30. 3. Soveltamisvuotta 1999 koskevat siirrot 5. Siirtoperusteiden laskeminen Komissio totesi, että soveltamisvuoden 1999 osalta 23 AKT-valtiolle voidaan tehdä 31 vientitulojen vakauttamisjärjestelmän mukaista siirtoa. Tämän kertomuksen taulukossa 1 esitetään tulojen menetys 31 valtion/tuotteen osalta [3]. [3] Komissio päätti useimmista siirroista 24. heinäkuuta 2000. Kahdesta siirrosta, joita koskeva ennakkoarviointi ei ollut vielä valmistunut (Sudan/puuvilla ja Burkina Faso / pavut) päätettiin 27. joulukuuta 2000. Jälkimmäiseen päätökseen liittyy myös kolme soveltamisvuotta 1998 koskevaa siirtoa (Sudan/puuvilla: 4 832 283 EUR; Mauritania / kalmarit, meritursaat ja seepiat: 14 754 418 EUR; Madagaskar/vanilja: 1 769 073 EUR) sekä jäljelle jääneiden varojen palauttaminen toisen rahoituspöytäkirjan nojalla (ks. tämän kertomuksen 4 kohta). 6. Siirtoperusteiden kokonaissumma on yleissopimuksen 197 artiklan 3 ja 4 kohdassa tarkoitetun vähennyksen jälkeen 316 439 472 euroa. Olisi huomattava, että yleissopimuksen 204 artiklan mukaisesti yhteisön tuonnin perusteella laskettua siirtoperustetta pienennetään AKT-valtion kaikkiin määräpaikkoihin suuntautuneen viennin perusteella lasketun siirtoperusteen suuruiseksi, kun jäljempänä tarkoitettu summa on pienempi. 7. Siirtoperusteen pienentäminen 203 artiklan nojalla Komission ja AKT-valtioiden edustajien on joissakin tapauksissa ollut kyseisen tuotteen tuotannon ja kokonaisviennin kehityksen vuoksi tarpeen käydä yleissopimuksen 203 artiklan mukaisia neuvotteluja. Neuvottelujen perusteella pienentämiseen on päädytty seuraavasti: 7.1. Siirtoperusteen pienentäminen kyseisen tuotteen kaupallisen tuotannon kehityksessä tapahtuneiden merkittävien muutosten perusteella >TAULUKON PAIKKA> 7.2. siirtoperusteen pienentäminen kaikkiin määräpaikkoihin suuntautuvan viennin osuudessa kyseisen tuotteen tuotannossa tapahtuneen laskun perusteella: >TAULUKON PAIKKA> 7.3. siirtoperusteen pienentäminen EU:hun suuntautuvan viennin osuuden laskettua suhteessa kaikkiin määräpaikkoihin suuntautuvaan vientiin: >TAULUKON PAIKKA> 8. Siirtojen määrittäminen Vientitulojen vakauttamisjärjestelmästä tehtävien siirtojen kokonaissumma oli yleissopimuksen 202 ja 203 artiklan mukaisten tarpeen mukaan käytyjen neuvottelujen jälkeen 281 081 112 euroa. 9. Varainhoitovuotta koskeva yhteenveto edunsaajavaltioittain ja tuotteittain Taulukossa 2 esitetään varainhoitovuotta koskeva yhteenveto edunsaajavaltioittain. Tuotteittain esitetyssä yhteenvedossa (ks. taulukko 3) käy ilmi, että siirtosummista kokonaisuudessaan kahvin osuus oli 66,4 prosenttia. Koska kahvin hinnat kansainvälisillä markkinoilla laskivat äkillisesti ja merkittävästi vuonna 1999, kahvia vievistä AKT-valtioista tuli tarkasteltavana olevana soveltamisvuonna Stabex-järjestelmän suurimpia edunsaajia. 4. Ylijäämien palauttaminen toisen rahoituspöytäkirjan yhteydessä 10. Yleissopimuksen 195 a artiklan mukaisesti ja suurlähettiläskomitean 26. syyskuuta 2000 tekemän päätöksen perusteella (ks. tämän kertomuksen 2.4) komissio päätti 27.12.2000 palauttaa tukikelpoisille AKT-valtioille toisen rahoituspöytäkirjan yhteydessä jäljelle jääneet varat ("omavastuu"). Näiden varojen kokonaismäärä on 70 691 488 euroa. Jäljelle jääneiden varojen yksityiskohtainen jakauma AKT-valtiota ja tuotetta kohti on esitetty tämän kertomuksen taulukossa 4. 5. Järjestelmän rahoitustilanne 11. Elokuun 2000 lopussa järjestelmän rahoitustilanne oli seuraavanlainen: Euroina -Määrärahat [4] + 1 509 655 373 [4] Selvitys soveltamisvuosittain: -Korkotuotot + 71 470 164 -Soveltamisvuotta 1999 koskevat siirrot (päätös 24.7.2000) - 235 453 535 -Saldo + 1 345 672 002 12. AKT-EY-suurlähettiläskomitean 26. syyskuuta 2000 tekemällä päätöksellä (vrt. 2.4 kohta) N:o 3/2000 edellä 5.11 kohdassa mainitut jäljelle jääneet varat, 1 345 672 002 euroa, sidottiin käyttötarkoitukseen seuraavasti: -240 miljoonaa euroa kyseisellä päätöksellä perustettuun vararahastoon, josta summasta -168 miljoonaa euroa mahdollisiin siirtoihin, jotka voivat liittyä soveltamisvuosiin 1998 ja 1999, -72 miljoonaa euroa jäljelle jääneiden varojen mahdolliseen palauttamiseen toisen rahoituspöytäkirjan yhteydessä (yleissopimuksen 195 a artikla) -1 105 672 002 euroa kuudennen, seitsemännen ja kahdeksannen Euroopan kehitysrahaston käyttämättömistä varoista muodostettuun yleiseen vararahastoon, joka on käytettävissä AKT-EY-ministerineuvoston 27. heinäkuuta 2000 tekemän päätöksen 1/2000 3 artiklan mukaisiin toimiin. Joulukuun 2000 lopussa AKT-EY-suurlähettiläskomitean päätöksellä N:o 3/2000 perustetun Stabex-järjestelmään kuuluvan 240 miljoonan euron vararahaston jäljellä olevat varat jakautuivat seuraavasti: -Mahdolliset siirrot 1998/1999 euroa -Varalla oleva määrä + 168 000 000 -Kokonaismäärä, jonka käytöstä on päätetty [5] - 66 983 351 [5] Komission päätös, 27. joulukuuta 2000. -Jäljelle jääneiden varojen palauttaminen (2. rahoituspöytäkirja) -Varalla oleva määrä + 72 000 000 -Kokonaismäärä, jonka käytöstä on päätetty5 - 70 691 488 -Saldo 102 325 161 14. Edellä 5.13 kohdassa mainittu 102 325 161 euron saldo on siirretty AKT-EY-ministerineuvoston 27. heinäkuuta 2000 tekemällä päätöksellä 1/2000 perustettuun kuudennen, seitsemännen ja kahdeksannen Euroopan kehitysrahaston käyttämättömistä varoista muodostettuun yleiseen vararahastoon. Tähän vararahastoon on siirretty myös 19 144 397 euron summa, joka on kertynyt koroista AKT-EY-suurlähettiläskomitean päätöksen N:o 3/2000 tekemisajankohdan (26. syyskuuta 2000) ja 31.12.2000 väliltä. 6. Siirtojen käyttö 15. Molemminpuoliset velvoitteet 15.1. Burundi Soveltamisvuosi Tuote Määrä euroina 1992 Kahvi 9 038 427 Vuodat ja nahat 326 763 1993 Kahvi 19 577 265 Vuodat ja nahat 273 078 1993 täyd. Kahvi 799 072 Vuodat ja nahat 11 146 palautus Kahvi 653 113 ensimmäinen pöytäkirja 1995 Raakavuodat 299 240 1996 Kahvi 3 182 889 Raakavuodat 402 737 1998 Vuodat ja nahat 203 803 1999 Kahvi 8 746 332 Maksupäivä: 11.1.2001 (1992 Kahvi) 8.2.2001 (1992 Vuodat ja nahat) (1993 ja 1993 täyd.) (1995 - 1996 - 1998 - 1999) Molemminpuolisten velvoitteiden allekirjoituspäivä: 6.12.2000 Käyttö (soveltamiskohteet): Molemminpuolisissa velvoitteissa määrätään, että Burundin tasavallan keskuspankki (BRB) järjestää ensimmäisestä 6 000 000 euron erästä huutokaupan 29.6.2000 annetun ja 1.7.2000 alkaen voimassa olleen, valuuttahuutokauppaa koskevan asetuksen ja asiaan sovellettavan, myöhemmin annettavan lainsäädännön mukaisesti. Tästä huutokaupasta saatavat varat siirretään BRB:ssä avattavalle Stabex-siirtojen tilille, joka edellyttää sekä kansallisen tulojen ja menojen hyväksyjän että Euroopan komission edustajan allekirjoitusta. Näitä varoja käytetään julkishallinnon peruspalkkojen maksamiseen, erityisesti niiden toimihenkilöiden, joiden vastuualueeseen kuuluu maatalouden kehitys tai sosiaaliset kysymykset lähinnä maaseudulla, jotta edistettäisiin hallinnon toiminnan palauttamista ennalleen maaseutuväestöä hyödyttävällä tavalla. Hallitus sitoutuu turvaamaan samanaikaisesti valtion osuuden eri ohjelmissa, jotka saavat ulkoista rahoitusta osana maan jälleenrakennusprosessia. Ottaen huomioon turvallisuusolosuhteet ja rauhanprosessissa saavutetun edistyksen, BRB:lle annetaan kaksi viitteellisesti 17 250 000 euron erää, jotka puolestaan jakautuvat useaan pienempään erään, huutokaupattavaksi edellä mainitun asetuksen mukaisesti. Kustakin huutokaupasta näin saatavat varat siirretään BRB:ssä avattavalle Stabex-siirtojen tilille, joka edellyttää sekä kansallisen tulojen ja menojen hyväksyjän että Euroopan komission edustajan allekirjoitusta. Kaikkia teknisen avun toimia varten varataan valuuttamääräinen 3 000 000 euron summa, jolla voidaan rahoittaa budjettihallintoon liittyvää asiantuntemusta varojen käytön seuraamiseksi, teknisiä ja rahoitusta koskevia tarkastuksia toimien valmistelemiseksi ja niiden toteutuksen seuraamiseksi sekä muita tarvittavia teknisen avun toimia nykyisten molemminpuolisten velvoitteiden koko toteutusjakson ajan. 15.2. Komorit Soveltamisvuosi Tuote Määrä euroina 1996 Vanilja 1 606 458 Mausteneilikka 203 380 Eteeriset öljyt 829 618 1997 Vanilja 1 768 900 Eteeriset öljyt 480 188 Maksupäivä: 21.8.1998 (1996) ja 16.10.1998 (1997) Molemminpuolisten velvoitteiden allekirjoituspäivä: 31.10.2000 Käyttö (soveltamiskohteet): Yhteistyön tavoitteet huomioon ottaen Euroopan komissio sitoutuu tukemaan Komorien hallitusta sen pyrkimyksissä vapauttaa maataloussektoria ja vähentää valtion osallistumista maataloussektorin toimintaan. Tältä kannalta Stabex-siirroista saatavia varoja käytetään: -myötävaikuttamaan Sidjou-Idjikoundzi-maantien rakentamiseen Dimanin alueella Ngazidjan (Grande Comore) saarella tukemalla perusrakenteista, kaupunkisuunnittelusta ja asuinympäristöstä vastaavaa ministeriötä (julkisten rakennustöiden osastoa); -myötävaikuttamaan saarten väliseen ohjelmaan, jolla pyritään tehostamaan ylang-ylang-öljyn ja vaniljan tuotantoa tukemalla asianomaisia tuotantoryhmittymiä eri alojen ja ammattien välisen toimivan ja edustavan tahon (Maison des Epices, "Mausteyhdistys") välityksellä; -tukemaan tuotantoa monipuolistavien viljelmien määrittelemistä ja perustamista tukemalla asianomaisia tuotantoryhmittymiä; -myötävaikuttamaan vientiin suuntautuvan maataloustuotannon - muun muassa ylang-ylangin-öljyn - ammatillisten tukirakenteiden kehittämiseen, etenkin tarjoamalla käyttöön erikoistuneita teknisiä apuvälineitä; -tietojen keräämiseen myyntikasvien kotimarkkinoiden ja kansainvälisten markkinoiden mekanismeista sekä kotimaisista ja ulkomaisista toimijoista perustamalla ammattikuntien välinen seurantakeskus; -tukemaan kaupallisten viljelytuotteiden kansainvälistä markkinointia, erityisesti tukemalla näiden tuotteiden viejiä Maison des Epices -yhdistyksen välityksellä; -myötävaikuttamaan laadunvalvonnan käyttöönottoon tukemalla Maison des Epices -yhdistystä yhdessä CNDRS:n kanssa; -toteuttamaan tarvittavat erityiset tutkimukset varsinkin vientiin suuntautuviin maataloustuotteisiin sovellettavan verotuksen alalla; -myötävaikuttamaan Maison des Epices -yhdistyksen perustamiseen ja toimintaan; -vahvistamaan Maison des Epices -yhdistyksen teknisiä ja hallinnollisia valmiuksia tarjoamalla teknistä apua tukiohjelmien toteutuksen ajan. 15.3. Ruanda Soveltamisvuosi Tuote Määrä euroina 1992 Kahvi 13 420 282 Vuodat ja nahat 849 994 Pyretrum-kasvit 52 024 Palautus Kahvi 566 400 1. pöytäkirja Vuodat ja nahat 27 188 1995 Tee 2 150 169 Raakavuodat 570 368 Kahvi 11 028 005 Maksupäivä: 3.6.1996 (1992) 16.9.1997 (palautus, 1. pöytäkirja) 31.1.2000 (1995) Molemminpuolisten velvoitteiden allekirjoituspäivä: 10.2.2000 Käyttö (soveltamiskohteet): Varoilla rahoitetaan seuraavia toimia: (1) Tuki rakennesopeutusohjelman toimille (25,4 miljoonaa euroa, mikä vastaa tämän ohjelman osia 3 ja 4); -Ruandan hallitus ja Euroopan komissio ovat päättäneet, että molemminpuolisten velvoitteiden kohteena olevia varoja käytetään tukemaan valtion talousarviota 18. toukokuuta 1999 allekirjoitetussa rakennesopeutuksen tukiohjelmassa (FAS 1) määrättyjen yksityiskohtaisten sääntöjen mukaisesti. -Molemminpuolisiin velvoitteisiin lisätyssä pöytäkirjassa, jonka ovat allekirjoittaneet EKR:n kansallinen tulojen ja menojen hyväksyjä sekä Euroopan komission lähetystön päällikkö, täsmennetään molemminpuolisiin velvoitteisiin liittyvät budjettikohdat ja määrät sekä kohdealojen menojen rahoittamista koskevat käytännön yksityiskohdat. (2) Tuki kahvintuotannon rakennemuutoksen 3. vaiheelle (4,8 miljoonaa euroa). Tällä tuella myötävaikutetaan seuraaviin asioihin: -In vitro -laboratorion perustaminen ja toiminta ISAR-laitoksessa tehtävän tutkimuksen ja kahviviljelmien nuorennusohjelman tukemiseksi. -Teknisen avun antaminen hallituksen tukemiseksi sen institutionaalisessa uudistusohjelmassa ja ohjelmassa, jolla pyritään parantamaan tuotanto-olosuhteita sekä sadon korjaamis- ja käsittelyolosuhteita (muun muassa ohjelma kahvinviljelyn perusrakenteiden säilyttämiseksi maaseudulla), markkinointia ja markkinahintoja koskevan tiedon levittämistä. -Tässä teknisen avun ohjelmassa varaudutaan arviointeihin ja tutkimuksiin, ja toteutettavista tutkimuksista tärkeimpiä ovat: -arviointi tuotannonalan tilanteesta ja aiempien Stabex-toimien vaikutuksesta, -tutkimus tuottajaryhmittymien organisoitumisesta ja rakenteesta, -tutkimus tuotantopanosten järjestelmästä sekä hallituksen elintarvikestrategiaa ja vapauttamista koskevan politiikan ja muiden tätä alaa rahoittavien tahojen toimien mukainen maatalouden luototusohjelma, -laboratorion perustaminen kahvin laadun valvomiseksi ja siihen liittyvä koulutus, -Vuosien -96 ja -97 molemminpuolisten velvoitteiden laatiminen kahvin, teen, pyretrum-kasvien sekä vuotien ja nahkojen tuotannonalojen osalta, kiinnittäen erityistä huomiota tuotannon monipuolistamismahdollisuuksien selvittämiseen. Joitakin edellä mainittujen selvitysten perusteella ensisijaisiksi määritettyjä toimia rahoitetaan myös vuosien -92/-95 molemminpuolisiin velvoitteisiin varatuilla 4,8 miljoonalla eurolla. Näiden toimien toteuttamista koskevat yksityiskohdat ja mainittujen toimien yksityiskohtainen talousarvio (selvitykset, arviointi, tekninen apu ja toimet) vahvistetaan myöhemmin kirjeidenvaihdolla, jossa ilmoitetaan kaikki tarvittavat yksityiskohdat voimassa olevien sääntöjen ja alaa koskevan strategian sekä molemminpuolisten velvoitteiden osana tehtyjen sitoumusten mukaisesti. Molemminpuolisten velvoitteiden mukaisen tuen on oltava johdonmukaista muiden samantyyppisten yhteisön toimien kanssa (nykyisten alakohtaisten tuontiohjelmien vastikevarat) sekä muiden sellaisten välineiden kanssa, joilla pyritään sosiaalialan kehittämiseen; tällaisia ovat erityisesti välittömien kunnostustoimien ohjelma, toinen kunnostusohjelma ja parhaillaan käynnissä oleva mikrohankkeiden ohjelma (7. EKR). 15.4. Salomonsaaret Soveltamisvuosi Tuote Määrä euroina 1998 Puu 41 820 222 Maksupäivä: 10.1.2000 Molemminpuolisten velvoitteiden allekirjoituspäivä: 29.5.2000 Käyttö (soveltamiskohteet): (1) Liikennealan toimet (a) Rahasto (Trust Fund) Rahaston ajatusta voidaan soveltaa liikennepalvelujen tarjoamisen siirtämiseksi valtiolta yksityiselle sektorille. Rahaston tuottoja voidaan käyttää tukemaan kaupallisesti kannattamattomien reittien kustannuksia. Tämä tapahtuisi kilpailuttamalla yksityisiä liikenteenharjoittajia tietyt liikennöinnin vähimmäisvaatimukset sisältävien pitkäaikaisten sopimusten tekemiseksi. Tällaisella lähestymistavalla luotaisiin tiettyä varmuutta ja investointeja suosivat olosuhteet. Kun kaupallisesti kannattamattomille reiteille maksettaisiin tukea, ei olisi enää tarvetta ristikkäistukiin. Tällöin kaupalliset reitit voitaisiin avata kilpailulle kokonaan tai liikennöintisopimuksista voitaisiin järjestää tarjouskilpailuja. Tämän seurauksena kehittyisi täysin yksityinen liikennesektori, minkä toivotaan tuottavan huomattavaa taloudellista hyötyä. Siirrosta 60 prosenttia käytetään tähän rahastoon. (b) Meri- ja lentoliikenteen sääntely- ja lupayksikön perustaminen Liikennöintisopimusjärjestelmän hallinnoimiseksi sekä lupa-asioista ja turvallisuusnäkökohdista huolehtimiseksi olisi perustettava meri- ja lentoliikenteen sääntely- ja lupayksikkö. Yksikön tulee olla pieni (enintään viisi henkeä), ja aluksi se toimii liikenteestä, rakennustöistä ja viestinnästä vastaavassa ministeriössä. Siirrosta enintään 3 prosenttia voidaan käyttää tähän tarkoitukseen. (2) Salomonsaarten kehityspankki EKR:n varoilla tuetun pankkia koskevan selvityksen perusteella on tultu siihen tulokseen, että pankki on hyödyllinen, mikäli se pystyy hankkimaan lisärahoitusta toimintansa tehostamiseksi. Pankin tehtävänä on tarjota pitkäaikaista rahoitusta kaupalliselle toiminnalle. Tarkistetulla toimeksiannolla lisätään pankin riippumattomuutta hallituksesta, ja pitkällä aikavälillä toivotaan, että yksityinen sektori osallistuisi pankin toimintaan sitten kun pankin jälleenrakentaminen on saatu valmiiksi. Siirrosta enintään 10 prosenttia voidaan käyttää Salomonsaarten kehityspankin tukemiseen. (3) Metsätalous Vuoden 1998 molemminpuolisissa velvoitteissa tuetaan ekologisia metsänhakkuita ja kestävää metsätaloutta sekä vuosien 1994-1995 molemminpuolisissa velvoitteissa tuettuja toimia eli metsityshankkeita ja kotimaassa tapahtuvaa jalostusta koskevia hankkeita. Tämä on johdonmukaista niiden toimien kanssa, joita on rahoitettu Euroopan komission talousarviovaroista ja muiden alueella toimivien avunantajien toimesta. Avussa keskitytään luonnonmetsien kestävään käyttöön, ja samalla otetaan huomioon yhteydet maatalouteen. Siirtomäärärahoista enintään 10 prosenttia käytetään metsätalouden tukemiseen. (4) Maaseudun kehitys Vuoden 1998 molemminpuolisilla velvoitteilla tuetaan edelleen maanviljelijöitä maaseutualueilla sekä maatalouden ja kalastuksen hallinnon osastoa. Samoin tuetaan viennin monipuolistamista ja maaseudun perusrakenteita. Siirtomäärärahoista enintään 12 prosenttia käytetään maaseudun kehityksen tukemiseen. (5) Tekninen apu ja arviointitoiminta Tähän kohtaan tarkoitettuja varoja käytetään lähinnä rahoittamaan ohjelmahallintoyksikköä (PMU), tarvittavia teknisiä lyhyen aikavälin selvityksiä (esim. suunnittelu, toteutettavuus, taloudellinen/rahoituksellinen analyysi), kuuden kuukauden välein ohjelman eri osista tehtäviä tarkastuksia, vuosittaisia väliarviointeja ja ohjelman loppuarviointia. Ohjelmahallintoyksikkö muodostaa osan nykyisestä NAO-PMU-yksiköstä ja tulee toimimaan myös suunnitteluosaston tiloissa. Siirtomäärärahoista enintään 5 prosenttia käytetään näihin toimiin. 15.5. Tansania Soveltamisvuosi Tuote Määrä euroina 1996 Tee 3 051 024 Maksupäivä: 2.12.1998 Molemminpuolisten velvoitteiden allekirjoituspäivä: 20.6.2000 Käyttö (soveltamiskohteet): (1) Korvausten maksaminen teetä viljeleville pientilallisille Kahvia koskevissa Stabex-ohjelmissa vuosina 1993, 1994 ja 1997 maksettiin onnistuneesti korvauksia 400 000 kahvinviljelijälle. Näille maksettiin suoraan käteisenä noin 60 prosenttia Stabex-määrärahoista. Teen osalta on katsottu, että tällaiset suorat korvaukset teetä viljeleville pientilallisille olisivat tehokas tapa palauttaa heidän luottamuksensa kasviin, sillä Tansanian aiemman teeviranomaisen (Tanzania Tea Authority, TTA) suorittamat maksut ovat olleet vuosien ajan epäsäännöllisiä. Teetä viljeleviä pientilallisia on maassa 25 000 - 30 000, ja he tuottivat vuonna 1996 noin 10 prosenttia Tansanian teesadosta. Tarkoituksena on maksaa korvauksia ainoastaan pientilallisille, koska he ovat kärsineet pahiten vuoden 1996 kuivuudesta. Määrärahat: 1 150 000 euroa (2) Entisen TTA:n henkilöstön vähentämiseen liittyvä tuki Kuuden TTA:lle kuuluneen tehtaan yksityistäminen ja sääntelyviranomaisen uudelleenorganisointi edellyttävät lukuisten työntekijöiden vähentämistä. Osa työntekijöistä saattaa päästä uusiin yksityisiin tehtaisiin osana tehtaiden yksityistämistä koskevaa suunnitelmaa, mutta useimmat joudutaan erottamaan virallisesti. Työntekijöiden vähentämisestä laaditaan yksityiskohtainen suunnitelma. Stabex-rahoitusta ei ehkä tarvita tähän tarkoitukseen, jos tehtaiden myynnistä saadaan riittävästi rahaa korvausten maksamiseksi henkilöstölle. Jos näin käy, määrärahat kohdennetaan uudestaan, todennäköisesti syöttöteiden parantamiseen teenviljelyalueilla. Määrärahat: 750 000 euroa (3) Tuki Tansanian teentutkimuslaitokselle (TRIT) Määrärahat: 500 000 euroa (a) Pienet teentuotantolaitokset Tärkeimmät hankittavat tarvikkeet ovat pienimuotoiseen teentuotantoon tarkoitetut laitteet Ngwazin ja Marakitandan tutkimusasemille, jotta pieniä eriä teenlehtiä voidaan jalostaa hallituissa olosuhteissa. (b) Koulutus (c) Maaperän kosteuden määrittäminen (d) Ympäristöfysiologia (4) Taimien kasvatus Kilpailukyvyn säilyttämiseksi suurtilojen on lisättävä kykyään korvata nykyisiä matalatuottoisia teepensaita kloonaukseen perustuvilla teepensailla (säilyttääkseen kansainvälisen kilpailukykynsä). Myös pientilallisten on tarpeen korvata huonosti tuottavia teepensaita vuosien laiminlyömisen jälkeen. Tämän vuoksi nykyistä taimien kasvatuskapasiteettia on lisättävä. Määrärahat: 350 000 euroa (5) Viljelijöiden koulutus Pientilallisille järjestetään säännöllistä osallistavaa koulutusta heidän kotikylissään ja tutkimusasemilla, ja heidän kanssaan keskustellaan keinoista lisätä teenviljelystä saatavia tuloja. Määrärahat: 200 000 euroa (6) Tekninen apu ja arviointitoiminta Alalla on saatavilla huomattavaa teknistä tietämystä Tansanian teeyhdistyksen (Tea Association of Tanzania) ja TRIT:in kautta, mutta toisinaan saatetaan tarvita lyhytaikaista teknistä neuvontaa ohjelman tiettyjen osien tukemiseksi ja ohjelman arvioimiseksi. Määrärahoja on varattu myös ohjelman ulkoista arviointia varten. Määrärahat: 100 000 euroa Taulukko 1: SIIRTOPERUSTEIDEN MÄÄRITTÄMINEN 1999 (eUROINA) >TAULUKON PAIKKA> Taulukko 2 yhteenveto edunsaajamaittain soveltamisvuosi 1999 >TAULUKON PAIKKA> Taulukko 3 yhteenveto Tuotteittain soveltamisvuosi 1999 >TAULUKON PAIKKA> Taulukko 4: YLIJÄÄMIEN PALAUTTAMINEN TOISEN RAHOITUSPÖYTÄKIRJAN YHTEYDESSÄ (yleissopimuksen 195 a artikla) >TAULUKON PAIKKA>